Lionel Messi

Tidlig liv

Messi ble født i Rosario i Argentina. Faren hans Jorge Horacio jobbet på en stålfabrikk og moren hans Celia Maria Messi var en deltids renholder. I tillegg hadde Messi to brødre og en søster. Faren hans var også fotballtrener for lokallaget Grandoli og introduserte Messi til fotball i en tidlig alder.
Som 11 åring ble Messi diagnosert med veksthormonmangel, noe som gjordet at han stoppet å vokse og måtte gå på hormonbehandling i tre år. Behandlingen skjedde i en form av en sprøyte og måtte tas daglig. Siden hjemlandet hans opplevde en økonomisk krise hadde det ikke råd til å dekke behandlingen og familien hans måtte betale ca. 6 000 kr. i måneden for å kunne fortsette med den. Messi var bekymret over høyden sin og lurte på om det ville påvirke fotballkarierren hans negativt. Han ønsket siden barndommen sin å bli en profesjonell fotballspiller. Som 13 år gammel flyttet han til Spania for å bli fotballspiller. Klubben betalte de medisinske kostnadene hans og trente ham.
I oktober 2004 debuterte Messi for førstelaget mot RCD Espanyol, og ble den tredje yngste spilleren som noensinne har spilt for FC Barcelona. Han scoret sitt første mål for klubben da han var 17 år og 10 måneder gammel, og ble dermed den yngste spilleren som har scoret mål for Barcelona. (Bojan Krkić tok rekorden fra Messi i september 2007). Etterhvert hadde han et gjennomsnitt på mer enn ett mål per kamp ved å score 37 mål på 30 kamper.

Klubbkarriere

Messi debuterte for FC Barcelona 16. oktober 2004 mot RCD Espanyol da han kom inn for Deco etter 83 minutter. Han scorte sitt første mål for klubben i hjemmekampen mot Albacete 1. mai 2005. Til sammen ble det 7 kamper og 1 mål i ligaen den sesongen for Messi, samtidig som det ble ligagull.

2005–2006

Sesongen etter, 2005/2006 scoret Messi også sitt første mål i Mesterligaen mot Panathinaikos 11. november på Camp Nou. Hans første kamp i Primera Division samme sesong fant sted hjemme mot Real Zaragoza, da han kom inn for Ludovic Giuly, og fikk sin første kamp fra start tre uker etterpå mot CA Osasuna. 19. november ble sesongens første El Clasico spilt på Santiago Bernabéu stadion mot Real Madrid, og Messi fikk spille fra start, en kamp Barcelona vant 3-0. Uken etterpå scoret han sitt første ligamål for sesongen da han fikk spille hele kampen mot Racing Santander på Camp Nou. Messi fikk også spille toppkampene mot Villarreal og Sevilla fra start de to neste rundene. Han fikk også spille fra start i sesongens første lokaloppgjør borte mot Espanyol. Hans neste ligamål kom hjemme i første halvdel av Primera Division sin siste kamp, hjemme mot Athletic Bilbao. Han fortsatte scoringsformen kampen etter, da han puttet mot lille Alaves. Kampen etterpå ble han tomålsscorer for første gang i Primera Division, da han scoret borte mot RCD Mallorca. Messi scorte sitt siste mål i Primera Division den sesongen mot Real Betis på Camp Nou, en kamp Barcelona vant 5-1. I 8.-delsfinalen i Mesterligaen spilte Messi fra start i første kamp mot Chelsea, noe han også gjorde i returoppgjøret. På grunn av en skade mistet Messi resten av turneringen, som Barcelona senere vant. Det ble ligagull også denne sesongen, og ettersom Barcelona også vant Mesterligaen, vant klubben «The Double.»

2006–2007

I forkant av 2006/2007-sesongen fikk Messi tildelt draktnummer 19. Han scoret i åpningskampen av Primera Division borte mot Celta Vigo i en kamp Barcelona til slutt vant 3-2. Messi scoret også mot CA Osasuna uken etter, men fikk ikke spille åpningskampen i Mesterligaen på Camp Nou. I neste runde, to uker etterpå, kom Messi inn fra benken og scoret. I de ti første kampene av Primera Division ble det tre mål på Messi. 10. mars ble El Clasico spilt mot Real Madrid på Camp Nou. Messi scoret sitt første hattrick for klubben, og kampen endte 3-3. Han scoret i de to neste ligakampene, og selv om han hadde en assist på Eidur Gudjohnsen sin 1-0-scoring mot Liverpool, var det ikke nok til at klubben gikk videre til kvartfinale i Mesterligaen. Da det sto igjen fire kamper av Primera Division, scorte han to mål mot Atletico Madrid, før han to uker senere scoret han først to mål mot byrival RCD Espanyol. Men det ble uavgjort, noe som gjorde att seriegullet ble tapt til Real Madrid, selv om Barcelona vant 5-1 siste serierunde og Messi sto for to mål. Messi endte opp på 14 scoringer på 26 kamper i Primera Division, og det eneste trofeet Barcelona vant var Supercopa de España.

2007–2008

I sesongen 2007-08 endte Barcelona på tredjeplass i spansk Primera Division bak Real Madrid og Villarreal. Messi kom i skyggen av Manchester Uniteds Cristiano Ronaldo i kåringen FIFA World Player of the Year 2008. Ronaldinho dro fra klubben etter sesongen, og Messi ble tildelt trøye nummer 10.
Tidligere Barcelonaspiller Josep Guardiola ble ansatt som ny trener i klubben. Det ble tap i 1. runde av Primera Division, og i kampen etter 1-1. Messi scorte på straffespark. Han ble tomålsscorer runden etterpå. Hans neste mål i ligaen var i lokaloppgjøret mot RCD Espanyol, da han satte et straffespark 12 minutter på overtid. Messi scoret også da Barcelona slo Atletico Madrid 6-1 uken etter. I 16-delfinalen i Copa del Rey scoret Messi på straffespark på Camp Nou. Han satte inn fire mål til på de neste åtte kampene i Primera Division, før El Clasico. Messi og Samuel Eto`o scoret ett mål hver, og Barcelona vant 2-0. Mot Atlético Madrid i 8.-delsfinalen i Copa del Rey oppnådde Messi hat-trick. Lionel Messi scoret Barcelonas mål nummer 5000 i den spanske ligaen mot Racing, i en kamp hvor Barca vant 2-1, begge mål av Messi. I sesongens siste El Clasico på Santiago Bernabéu stadion ble det en 6-2-seier til Barcelona. Messi scoret to av målene. Han sto også for en rekke mål i Mesterligaen, blant annet mot Lyon, hvor han driblet to-tre spillere før han spilte vegg med Samuel Eto'o. Barcelona vant Primera Division og Copa del Rey, der Messi scoret i finalen, og 6 mål totalt, mens han i Primera Division hadde 23 mål totalt. I Mesterligafinalen mot Manchester United scoret han ett mål på hodet, en kamp Barcelona vant 2-0, og sikret seg «The Treble», mens Messi oppnådde ni mål i turneringen og ble toppscorer. Til sammen i alle turneringer sto han for  han 38 mål på 52 kamper. I 2009 vant Messi «Ballon d’Or», og han ble utnevnt til FIFA World Player of the Year. Dette gjorde han med 473 poeng, den største poengsummen noensinne. Han vant også med rekordstor differanse til andreplassen som gikk til Cristiano Ronaldo med 233 poeng. Klubbkamerat i Barcelona, Xavi kom på tredjeplass med 170 poeng.

2009–2012

Messi gikk inn i sesongen 2009/10 som verdens beste fotballspiller, noe han viste fra starten av. I Supercopa de Espana scorte han to mål mot Athletic Bilbao på Camp Nou, en turnering Barcelona vant 5-1 sammenlagt. På de fire første ligakampene scorte han 5 mål, og scorte 1 mål på de to første kampene i Mesterligaen. Litt ut over høsten fikk Messi litt formsvikt, men scorte fortsatt mål. I FIFA Club World Cup ble Messi kåret til turneringens beste spiller. I semifinalen kom han inn i starten av 2. omgang, scoret, og ble banens beste. I finalen scorte han matcvinnermålet i ekstraomgangene med brystet etter inlegg fra Dani Alves. Etter 16 ligakamper stod Messi bokført med 9 mål, noe som kanskje var hakket for lite. Men i den 17. runden av Primera Division, løsnet det totalt for «El Magico.» Barcelona skulle spille bortekamp mot Tenerife, og Messi hade en assist og scorte like så greit ett hattrick. Dette gjorde at han stod med 15 ligascoringer etter halvspilt sesong. Etter hvert som vinteren gikk, fortsatte Messi å score, og distansen ned til de andre på toppscorerlista ble lengre og lengre. I Mesterligaen ble det to mål mot VFB Stuttgart i 8.-delsfinalen, og i kvartfinalen mot Arsenal scorte han fire mål i returoppgjøret på Camp Nou. Han scorte også mot Real Madrid i Primera Division åtte runder før slutt. I siste serierunde scorte Messi to mål, sikret seriegullet, og ble toppscorer i Primera Division med 34 mål på 35 kamper. Han scorte 47 mål totalt, og vant Gullballen i 2010, for andre år på rad.
Messi startet 2010/11 med hattrick og 5-3 sammenlagtseier over Sevilla i Supercopa de Espana. I åpningskampen av Primera Division scorte han etter bare tre minutter, og i åpningskampen av Mesterligaen scorte han to mål og hadde en assist. To uker etterpå scoret han mot Atletico Madrid. Hans neste ligamål kom mot RCD Mallorca. Han ble tomålsscorer mot både Sevilla og Real Zaragoza, før han scoret mot Getafe, for så å senke Villarreal med to mål. Uken etterpå scoret han hattrick og hadde to assist borte mot UD Almeria, en kamp Barcelona vant 8-0. Runden etterpå var det duket for El Clasico, et oppgjør Messi var meget sentral i da Barcelona knuste Real Madrid 5-0. I Mesterligaen var han ikke noe dårligere, der han scoret tre mål på to kamper mot FC København. Etter det scoret han to mål mot Panathinaikos. I 16.-delsfinalen i Copa del Rey scoret han også et mål mot AD Ceuta. I resten av Copa del Rey bøttet han inn med mål, og var en viktig brikke i Barcelonas vei til finalen. Etter halvspilt sesong var Messi i storslag, og bare Real Madrids Cristiano Ronaldo hadde vært på samme nivå. Messi fortsatte å score. Først scoret han mot Racing Santander, kampen etterpå scorte han to, før han toppet med hattrick mot Atletico Madrid på Camp Nou. I 8.-delsfinalen i Mesterligaen scoret han to i returoppgjøret mot Arsenal. I Primera Division scorte han et praktmål mot RCD Mallorca, der han dro en «chip» fra lagkamerat Seydou Keita med hodet, før han brukte den andre «touchen» på å nikke ballen i mål. En drøy uke etterpå ble han matchvinner i toppkampen på Mestalla. Slutten av april skulle nok bli ganske hektisk, da Messi & co. skulle møte erkerival Real Madrid fire ganger på 16 dager. Første oppgjør endte 1-1, Messi scorte på straffespark. Neste oppgjør vant Real Madrid 1-0, og ble dermed cupmestere. De to neste var semifinalen i Mesterligaen, der Barcelona vant første oppgjør 2-0, etter at Messi scorte to, der et av dem var et praktmål der han driblet fire Real Madrid-spillere og pirket ballen i mål. Siste oppgjør endte 1-1. I finalen skulle Barcelona møte Manchester United. FC Barcelona vant finalen 3-1. Messi scorte ett mål og ble banens beste spiller. Han ble toppscorer i turneringen med 13 mål på 13 kamper, og tangerte dermed Ruud van Nistelroys scoringsrekord. Messi scorte 53 mål totalt denne sesongen. 1. februar 2012 bommet Messi på straffe mot Valencia i første semifinale av Copa del Rey noe som ble hans 7. straffebom noensinne i Barcelona, en kamp som endte 1-1.

Landslaget

Han ble tatt ut i Argentinas tropp til VM i fotball 2018 i Russland.